**“ПРОдвижение” yoshlar loyihalari tanlovining**

**NIZOMI**

**1. Umumiy qoidalar**

1.1. “ПРОдвижение” yoshlar loyihalari Tanlovi (bundan buyon matnda “Tanlov” deb yuritiladi) – yoshlarning ijtimoiy ahamiyatga ega bo‘lgan tashabbuslarini qo‘llab-quvvatlash shakli bo‘lib, Sankt-Peterburgning 2013-yil 26-iyundagi “Sankt-Peterburgda yoshlarga oid davlat siyosatini amalga oshirish to‘g‘risida”gi 425-62-son Qonunining 5-moddasida qayd etilgan yoshlar siyosati yo‘nalishlari bo‘yicha loyiha faoliyatini rivojlantirish maqsadida o‘tkaziladi.

1.2. Ushbu Nizom Tanlovning maqsadlari, vazifalari, baholash mezonlari, o‘tkazish tartibi va Tanlov natijalarini umumlashtirish tartibini belgilaydi.

1.3. Rossiya Federatsiyasining 14 yoshdan 35 yoshgacha bo‘lgan, Sankt-Peterburg shahrida yashab kelayotgan yoki yashash joyiga ega bo‘lgan, Sankt-Peterburgning Krasnogvardeysk tumanida yoshlar loyihalarini amalga oshirish bilan shug‘ullanuvchi Tanlovda ishtirok etish uchun ariza bergan (bundan buyon matnda “ariza” deb yuritiladi) fuqarolar Tanlov ishtirokchisi bo‘la oladi.

1.4. Tanlov g‘oliblari Tanlov g‘oliblarini aniqlash bo‘yicha ekspert komissiyasining (bundan buyon matnda “Komissiya” deb yuritiladi) qarori asosida aniqlanadi. Ekspert komissiyasining qarorlari Komissiya raisi va Komissiya kotibi tomonidan imzolangan bayonnoma bilan rasmiylashtiriladi.

**2. Tanlov tashkilotchilari**

2.1. Tanlov tashkilotchisi – “Sankt-Peterburgning Krasnogvardeysk tumani ma’muriyati tasarrufidagi ““Oxta” o‘smir-yoshlar markazi” Sankt-Peterburg davlat byudjet muassasasi.

2.2. Bosh homiy – “Bank “Sankt-Peterburg” YoAJ.

2.3. Bosh homiy quyidagi huquqlarga ega:

- Tanlovning ekspert komissiyasi tarkibiga vakil yuborish;

- Tanlovning axborot materiallari va diplomlariga o‘z logotipini joylashtirish.

2.4. Tanlov o‘tkazilishini muvofiqlashtirish ““Oxta” o‘smir-yoshlar markazi” Sankt-Peterburg davlat byudjet muassasasi zimmasiga yuklatilgan.

**3. Tanlovning maqsadi va vazifalari**

3.1. Maqsad:

- yoshlar loyihalaridan eng yaxshilarini aniqlash va ularni amalga oshirishda ko‘maklashish.

3.2. Vazifalar:

- Krasnogvardeysk tumani hududida yoshlar o‘rtasida loyiha faoliyatini rag‘batlantirish;

- yoshlarning loyiha savodxonligini oshirish;

- ijtimoiy faol mutaxassislar, g‘oyalar yaratish va loyihalarni boshqarishga qobiliyati bor yoshlarni qo‘llab-quvvatlash.

**4. Tanlovni o‘tkazish tartibi**

4.1. Tanlov 2023-yilning 15-martidan 22-dekabriga qadar bir necha bosqichda o‘tkaziladi.

4.2. <https://clck.ru/33jMZx> havolasida joylashgan onlayn shaklni toʻldirgan holda taqdim etilgan loyiha gʻoyasi va arizalar 2023-yil 15-martdan 26-aprelga qadar qabul qilinadi.

Tanlovga Sankt-Peterburgning Krasnogvardeysk tumani hududida yoshlar loyihalarini amalga oshirish niyatida bo‘lgan shaxslar qo‘yiladi. Tanlovning har bir ishtirokchisi faqat bitta ariza topshirish huquqiga ega.

4.3. Ishtirokchilar 15-maydan 20-iyungacha va 9-sentabrdan 1-noyabrgacha Rosmolodyoj va Prezident grantlari jamg‘armasi mutaxassislarining o‘quv sessiyalarida qatnashadilar. O‘quv mashg‘ulotlari davomida ishtirokchilar loyiha pasportini tuzish, taqdimot va loyihani og‘zaki himoya qilish bo‘yicha nazariy va amaliy bilimlar olishlari, shuningdek, mutaxassislarning fikr-mulohazalari bilan tanishishlari mumkin.

O‘quv mashg‘ulotlarining jadvali 2023-yil 10-maydan kechikmasdan e’lon qilinadi. O‘quv mashg‘ulotlarida qatnashish uchun ro‘yxatdan o‘tish onlayn shaklni to‘ldirish orqali amalga oshiriladi. Onlayn shakl havolasi jadval bilan birga ishtirokchilarga pochta orqali yuboriladi.

Ekspertlar ro‘yxati o‘quv mashg‘ulotlari boshlanishidan oldin tasdiqlanadi va tanlov ishtirokchilariga yuboriladi.

4.4. 20-iyundan 9-sentabrgacha – mustaqil ish, loyihalarni qisman amalga oshirish. Mustaqil ish va loyihani qisman amalga oshirish deganda erishilgan natijalarni tahlil qilish, tadbirlarning video va fotosuratlarini to‘plash, loyihaning tayyorgarlik bosqichlarini yoki malum bir tadbirlarni o‘tkazish nazarda tutiladi. ““Oxta” o‘smir-yoshlar markazi” Sankt-Peterburg davlat byudjet muassasasi tanlov ishtirokchilarining loyihalarini amalga oshirishda metodik ko‘mak hamda ommaviy axborot vositalari orqali yoritib borilishida yordam ko‘rsatishi mumkin.

Qisman amalga oshirish vaqtida tashkilotchilar uch bosqichda loyihani amalga oshirish to‘g‘risida ma’lumot to‘playdilar:

1. Loyihani amalga oshirish uchun zarur hujjatlar to‘plamini rasmiylashtirish (tanlov/festival/dastur/maydon va boshqalarning nizomi; tadbirlar/voqealar/dasturlar va boshqalarning reglamenti/ssenariysi; hamkorlarga xatlar, sheriklar bilan kelishuvlar va boshqalar).

2. Loyihaning birinchi mazmunli voqeasi.

3. Asosiy tadbirlarni amalga oshirish. Ishtirokchilar hisobot hujjatlarini yuklashlari kerak bo‘ladi, ular: ma’lumotlar, fotosuratlar, videolar, hujjatlar to‘plamlari.

Agar ishtirokchilar uch bosqich bo‘yicha hisobot taqdim etmasalar, Tanlovda ishtirok etishga qo‘yilmaydilar.

Tanlovga roʻyxatdan oʻtkazish to‘xtatilganidan soʻng ishtirokchilarga hisobotlarni rasmiylashtirish uchun havola yuboriladi.

4.5. 10-sentabrdan 7-noyabrgacha – “prodvizhenie@pmcohta.ru” elektron pochta manzili orqali 1-son ilovaga muvofiq tayyorlangan hujjatlar to‘plami qabul qilinadi.

Tanlovning majburiy shartlari quyidagilardan iborat: loyihani Krasnogvardeysk tumani hududida Krasnogvardeysk tumani yoshlari manfaatlari yo‘lida amalga oshirish, loyihani amalga oshirishning faol bosqichi 2023-yilda bo‘lishi.

4.6. Tanlov tashkiliy qo‘mitasi ushbu Nizomning 4.5-bandida qayd etilgan arizalarni qabul qilish muddati tugagan kundan boshlab 15 kalendar kuni ichida arizalar va loyiha pasportlarini 1- va 2-son ilovalarga ko‘ra shaklga muvofiqligini tekshiradi.

Tashkiliy qo‘mita arizalarni ko‘rib chiqish tugagan kundan boshlab 5 ish kuni ichida Tanlovda ishtirok etishga ruxsat berilgan arizalar ro‘yxatini tasdiqlash bo‘yicha qaror qabul qiladi.

4.7. 2023-yil 20-noyabrdan 7-dekabrgacha Tanlovning yakuniy bosqichi bo‘lib, unda yoshlar loyihalari ekspertlar komissiyasi aʼzolariga ogʻzaki taqdim etiladi. Tanlovga taqdim etilgan loyihalar ekspertlar komissiyasi tomonidan quydagi mezonlar asosida 10 balli tizimda baholanadi, bunda 1 ball eng past, 10 ball eng yuqori ball hisoblaniladi:

- loyihaning dolzarbligi va ijtimoiy ahamiyati;

- loyihaning mantiqiy va maqsadga muvofiqligi, loyiha faoliyati uning maqsadlari, vazifalari va kutilayotgan natijalariga to‘g‘ri kelishligi;

- innovatsionlik, loyihaning o‘ziga xosligi;

- loyihani amalga oshirishda yoshlarni jalb qilinish darajasi;

- loyihani amalga oshirish uchun rejalashtirilgan xarajatlar va kutilayotgan natijalar nisbati, ushbu natijalarning o‘lchovliligi va erishish qobiliyati;

- loyiha byudjeti va amalga oshirish uchun rejalashtirilgan xarajatlarning asosi;

- loyihaning samaradorligi;

- rivojlanish istiqbollari va loyiha salohiyati;

- axborot ochiqligi, loyihaning ommabopligi.

4.8. Og‘zaki taqdimot va loyihalarni baholash uchun Tanlov tashkilotchisi tomonidan Komissiya tuziladi.

Komissiya tarkibi Tanlov tashkilotchisi tomonidan belgilanadi.

Komissiya tarkibiga u yoki bu ishtirokchining natijasiga qiziqmaydigan ekspertlar kiritilishi kerak.

Tanlov tashkilotchisi o‘zini Komissiyaning tayinlanadigan a’zolari sonida cheklamaydi.

Komissiya qarori bayonnoma bilan rasmiylashtirilib, Komissiya raisi va Komissiya kotibi tomonidan imzolanadi.

4.9. Loyihalarni himoya qilish jadvali va joyi hagidagi ma’lumot har bir ishtirokchiga elektron pochta orqali yuboriladi.

**5. Tanlov g‘oliblarini taqdirlash**

5.1. Komissiyaning ballar asosidagi qarori bilan 1-, 2- va 3-o‘rinlar belgilanadi.  
Komissiya a’zolari bo‘lgan ekspertlarning qaroriga ko‘ra qo‘shimcha (maxsus) mukofotlar belgilanishi mumkin.

5.2. Tanlovning barcha ishtirokchilari Ishtirokchi sertifikati bilan taqdirlanadilar.

5.3. Tanlov g‘oliblarini taqdirlash marosimi tantanali ravishda o‘tkaziladi. ““Oxta” o‘smir-yoshlar markazi” Sankt-Peterburg davlat byudjet muassasasi Tanlov ishtirokchilarini taqdirlash marosimi joyi va sanasi haqida oldindan xabardor qiladi.

**6. Bog‘lanish uchun ma’lumot**

Tanlov koordinatori:

““Oxta” o‘smir-yoshlar markazi” Sankt-Peterburg davlat byudjet muassasasi, Polyustrovskiy ko‘chasi, 3-uy, tel./faks: +7 (812) 498-84-27.

Direktor: Pertrachev Igor Viktorovich.

Aloqa qiluvchi shaxs: Simkina Vera Yulievna, +7 (911) 1431917, [prodvizhenie@pmcohta.ru](about:blank).

“ПРОдвижение” yoshlar loyihalari tanlovida ishtirok etish uchun taqdim etiladigan

**HUJJATLAR RO‘YXATI**

1. Ariza.
2. Loyihaning pasporti.
3. Tanlov ishtirokchilarining pasport nusxasi.

1-son ilova

“ПРОдвижение” yoshlar loyihalari tanlovida ishtirok etish uchun   
**ARIZA**

1. Familiya Ism Otasining ismi
2. Ish (o‘qish) joyi, lavozimi

(muassasa, tashkilotning to‘liq nomi)

1. Ish (o‘qish) manzili
2. Ro‘yxatda turgan manzili / haqiqiy yashash joyi
3. Jinsi
4. Tug‘ilgan kuni

(sana, oy, yil)

1. Ma’lumoti\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_



(ta’lim muassasasining to‘liq nomi, bitirgan yili, mutaxassisligi)



1. Telefon raqami: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. E-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Qo‘shimcha ma’lumotlar \_\_\_\_\_\_\_

(o‘qish, qo‘shimcha ta’lim, ijtimoiy tarmoqlar manzillari)

Men “ПРОдвижение” yoshlar loyihalari tanlovi to‘g‘risidagi Nizom bilan tanishib chiqdim. Ushbu arizada ko‘rsatilgan va ilova qilingan ma’lumotlar va hujjatlarining to‘g‘ri ekanligini tasdiqlayman.

Ariza topshirish muddatidan keyin kelib tushgan arizalar qabul qilinmasligi va ko‘rib chiqilmasligi haqida xabardor qilinganman.

Men 2006-yil 27-iyuldagi “Shaxsiy ma’lumotlar to‘g‘risida”gi 152-FZ-sonli Federal qonunnung 3-moddasi birinchi qismining 3-bandiga va 9-moddasiga muvofiq mustaqil ravishda, o‘z xohishim bilan va o‘z manfaatlarim uchun Sankt-Peterburg, Polustrovskiy ko‘chasi, 3-uy manzilida joylashgan ““Oxta” o‘smir-yoshlar markazi” Sankt-Peterburg davlat byudjet muassasasiga quyidagi shaxsiy ma’lumotlarimni qayta ishlashi (avtomatlashtirish vositalaridan foydalangan holda yoki bunday vositalardan foydalanmasdan amalga oshiriladigan har qanday harakat (operatsiya) yoki harakatlar (operatsiyalar) majmui, shu jumladan yig‘ish, ro‘yxatga olish, tizimlashtirish, to‘plash, saqlash, aniqlashtirish (yangilash, o‘zgartirish), chiqarib olish, foydalanish, uzatish (tarqatish, taqdim etish, kirish), egasizlantirish, blokirovka qilish, o‘chirish, yo‘q qilish)ga roziman:

* familiya, ism, ota ismi;
* ish (o‘qish) joyi va lavozim;
* ro‘yxatda turgan manzil, haqiqiy yashash joyi;
* jins;
* tug‘ilgan kun;
* passport ma’lumotlari (seriya, raqam, qachon va kim tarafdan berilganligi);
* ma’lumot (qachon va qaysi ta’lim muassasalarini tugatganligi, diplom raqamlari, ta’lim yo‘nalishi yoki diplomga muvofiq mutaxassislik, diplomga muvofiq malaka);
* aloqa ma’lumotlari: telefon raqami, e-mail.

“ПРОдвижение” yoshlar loyihalari tanlovida ishtirok etish maqsadida yuqoridagi shaxsiy ma’lumotlarimni taqdim etaman.

Tanlovda g‘olib bo‘lgan taqdirimda fotosuratlarimni axborot vositalarida joylashtirish uchun shaxsiy ma’lumotlarimdan foydalanishga rozilik beraman.

Men quyidagilardan:

shaxsiy ma’lumotlarni qayta ishlashga roziligim ushbu rozilik imzolangan kundan boshlab amal qilishidan;

shaxsiy ma’lumotlarni qayta ishlashga roziligimni har qanday shaklda yozma ariza asosida qaytarib olishim mumkinligidan xabardorman.

|  |  |  |
| --- | --- | --- |
| Imzo |  | I.F.O |



Sana

2-son ilova

**LOYIHANING PASSPORTI**

|  |  |
| --- | --- |
| Loyihaning nomi |  |
|  | |
| Loyihani amalga oshirish muddati |  |
| Loyihaning davomiyligi (oylarda) |
|  |
| Loyihani amalga oshirishning boshlanishi (kun, oy, yil) |
|  |
| Loyihani amalga oshirishning yakuni (kun, oy, yil) |
|  |
|  | |
| Loyihaning qisqacha mazmuni (1 sahifadan oshmasligi kerak) |  |
|  | |
| Loyihaning maqsadli auditoriyasi |  |
| Loyihaning asosiy maqsadi |  |
| Loyihaning vazifalari |  |
| Loyihani amalga oshirish usullari  (qo‘yilgan vazifalarni hal qilishga olib keladigan loyihani amalga oshirish usullarining tavsifi) | |
|  | |
| 1. | |
| Uslub tavsifi | |
| 2. | |
| Uslub tavsifi | |
| 3. | |
| Uslub tavsifi | |
| Loyihani amalga oshirish usullarining soni cheklanmagan | |
| Loyihani amalga oshirishning taqvim rejasi  (miqdoriy ko‘rsatkichlar va ularni amalga oshirish davrlarini hisobga olgan holda loyihaning asosiy tadbirlari) | |

|  |  |  |  |
| --- | --- | --- | --- |
| N | Tadbirlar | Belgilangan muddatlar  (kun, oy, yil) | Amalga oshirishning  miqdoriy ko‘rsatkichlari |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| … |  |  |  |

|  |  |
| --- | --- |
| Kutilayotgan natijalar: | |
| Miqdoriy ko‘rsatkichlar |  |
| Sifat ko‘rsatkichlari |  |

|  |
| --- |
| 9. Multiplikativlik  (loyihani amalga oshirish tajribasi qanday tarqalishini (agar mavjud bo‘lsa) ko‘rsating) |
|  |
| 10. Batafsil xarajatlar smetasi (barcha xarajatlar batafsil ko‘rsatiladi) |

|  |  |  |  |  |
| --- | --- | --- | --- | --- |
| N | Xarajatlar moddasi | Narxi (birlik), rub. | Birliklar soni | Umumiy, rub |
| 1 |  |  |  |  |
| 2 |  |  |  |  |
| 3 |  |  |  |  |
| 4 |  |  |  |  |
| … |  |  |  |  |
|  | JAMI: |  |  |  |

|  |
| --- |
| 11. Ilovalar (Ilovalar ro‘yxati: agar loyiha boshlanishiga qadar mavjud bo‘lsa fotosuratlar, videolar, ommaviy axborot vositalaridagi maqolalar, loyiha haqidagi xabarlarga havolalar va boshqalar) |

|  |  |
| --- | --- |
| Imzo | " " 20 yil |